b'\n_START_ARTICLE_\nPavel Karlovi\xc4\x8d \xc5\xa0ternberg\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0ternberg je bil \xc4\x8dlan Komunisti\xc4\x8dne partije SZ od leta 1905. Leta 1887 je diplomiral na Dr\xc5\xbeavni univerzi v Moskvi in nato delal kot pomo\xc4\x8dnik na univerzitetnem observatoriju. Leta 1890 je postal privatni docent univerze in isto\xc4\x8dasno opazovalni astronom moskovskega observatorija. Med letoma 1899 in 1900 je vodil Komisijo za izdelavo programa pou\xc4\x8devanja astronomije na srednjih \xc5\xa1olah._NEWLINE_Njegovo politi\xc4\x8dno delo je pripomoglo k odpravi za\xc4\x8dasne vlade Kerenskega. Bil je prijatelj Lenina in Trockega._NEWLINE_Najve\xc4\x8d se je ukvarjal z motnjami planetnih tirov, meritvami zemljepisne \xc5\xa1irine moskovskega astronomskega observatorija, fotografiranjem dvozvezdij in uporabo fotografije v astronomiji.'